O‘zbekistonda Turizm va sport vazirligi huzurida Madaniy meros agentligi tashkil etildi

Jismoniy tarbiya va sport vazirligi hamda Turizmni rivojlantirish davlat qo‘mitasi negizida Turizm va sport vazirligi tashkil qilingani haqida xabar berilgan edi. Ushbu vazirlik huzurida Madaniy meros agentligi hamda uning hududiy boshqarmalari tashkil etildi.

O‘zAning ma’lum qilishicha, ushbu agentlik Madaniyat vazirligi huzuridagi Madaniy meros departamenti, uning hududiy boshqarmalari hamda O‘zbekistonga oid xorijdagi madaniy boyliklarni tadqiq etish markazi negizida tashkil etildi.
Madaniyat vazirligining hududiy madaniyat boshqarmalari tuzilmalaridagi moddiy madaniy meros obyektlaridan oqilona foydalanish va muhofaza qilish bo‘limlari tugatildi va ularning shtat birliklari tegishliligicha Madaniy meros agentligi va uning hududiy boshqarmalariga o‘tkazildi.
 O‘zbekistonda 170 dan ortiq madaniyat obyekti xususiy boshqaruvga o‘tkaziladi
Madaniyat vazirligi tizimidagi davlat muzeylari, muzey qo‘riqxonalar va uy muzeylari, moddiy madaniy merosning ko‘chmas mulk obyektlari va “Moziydan sado” jurnali mavjud shtat birliklari va moddiy-texnik bazasi bilan to‘liq hajmda, moliyalashtirish, mehnatga haq to‘lash va moddiy rag‘batlantirishning amaldagi tartibini saqlab qolgan holda Madaniy meros agentligiga o‘tkazildi.
2021-yilda va kelgusi yillarda Madaniyat vazirligiga davlat budjetidan madaniy meros obyektlarini restavratsiya qilish va tiklash, shuningdek, arxeologik ishlar xarajatlari uchun ajratiladigan mablag‘lar endilikda Turizm va sport vazirligiga ajratiladi.
Davlat budjeti mablag‘lari hisobiga moddiy-madaniy merosning ko‘chmas mulk obyektlarini asrashga doir ishlarni amalga oshirish bo‘yicha Madaniy meros agentligi buyurtmachi hisoblanadi.
 O‘zbekistonda Sotsial turizm assotsiatsiyasi tashkil etildi